Silver Springs

"Silver Springs" ("מעיינות כסופים") הוא שיר שנכתב על ידי סטיבי ניקס ובוצע על ידי הלהקה הבריטית-אמריקאית פליטווד מק. שיר זה נועד במקור לאלבומה של הלהקה מ-1977 Rumours, אבל יצא כצד ב' לסינגל "Go Your Own Way". גרסה חיה של השיר יצאה כסינגל מתוך האלבום The Dance מ-1997; גרסה זו של השיר הייתה מועמדת לפרס הגראמי להופעת הפופ הטובה ביותר על ידי צמד או קבוצה בשנת 1998. הסינגל קיבל, באופן משעשע, עיטור כסף (Silver) על מכירת 200,000 עותקים בבריטניה. "Silver Springs" נכתב על ידי סטיבי ניקס בשביל האלבום Rumours, אך לבסוף הוא לא נכלל בו. ניקס ציינה כי הסרתו גרמה למתח רב בלהקה. השיר מתאר את נקודת המבט של ניקס על סיום מערכת היחסים שלה עם גיטרסיט הלהקה לינדזי בקינגהאם. לדבריה: כתבתי את "Silver Springs" על לינדזי. היינו במרילנד איפשהו ונסענו מתחת לשלט על הכביש המהיר שהיה כתוב בו סילבר ספרינגס, מרילנד. ואהבתי את השם... סילבר ספרינגס נשמע לי כמו מקום די מופלא. ו'אתה יכול להיות ה"סילבר ספרינגס" שלי' – זו רק אמירה סימבולית למה שהוא היה יכול להיות בשבילי. המקור באנגלית I wrote "Silver Springs" about Lindsey. And we were in Maryland somewhere driving under a freeway sign that said Silver Springs, Maryland [sic]. And I loved the name… Silver Springs sounded like a pretty fabulous place to me. And 'You could be my silver springs' – that's just a whole symbolic thing of what you could have been to me. — סטיבי ניקס מגזין רולינג סטון כתב על השיר: "ה'נתיחה שלאחר המוות' העדינה אך הנקמנית של ניקס בנושא הפרידה שלה מבקינגהאם [היא] מכת ברק רגשית. לשיר יהיו השלכות מאחורי הקלעים למשך עשרות שנים – והוא כמעט יוביל לפירוק הלהקה". בשל אורכו והקצב האיטי שלו, השיר לא נכנס לאלבום Rumours למרות מחאותיה החוזרות והנחרצות של ניקס. בסרט תיעודי משנת 1997 על יצירת Rumours, המהנדס והמפיק-שותף ריצ'רד דאשוט כינה אותו "השיר הטוב ביותר שלא זכה להיכנס לאלבום". השיר, יצא לבסוף כצד ב' של הסינגל "Go Your Own Way", שיר שנכתב על ידי בקינגהאם על הפרידה מניקס. שנים לאחר מכן, אחרי שהסתיים סיבוב ההופעות Behind the Mask של הלהקה, ניקס עזבה את הלהקה עקב מחלוקת עם מיק פליטווד, שלא איפשר לה להוציא את "Silver Springs" באלבומה מ-1991 Timespace – The Best of Stevie Nicks כי הוא תכנן לכלול אותו באלבום האוסף 25 Years – The Chain. במהדורה מחודשת ומורחבת של Rumors, שיצאה ב-2004, "Silver Springs" כן נכלל. ב-1997, "Silver Springs" זכה ל'החייאה' כשהופיע באלבום ההופעה The Dance. לדבריה של ניקס: "הגרסה הזועמת של השיר שהופיעה ב-The Dance נועדה לדורות הבאים... רציתי שאנשים יצפו ויבינו את מערכת היחסים שלי עם לינדזי. ניקס שמחה מאוד על כך שיכלה לבצע שוב את השיר ושהוא זכה לעדנה. הגרדיאן ו-Paste דירגו את השיר במקום השישי והשני, בהתאמה, ברשימת 30 השירים הטובים ביותר של Fleetwood Mac. מידע על היצירה "Silver Springs" באתר מיוזיק בריינז גרסאות נוספות ל"Silver Springs" באתר SecondHandSongs Spanos, Brittany (17 באוגוסט 2017). "'Silver Springs': Inside Fleetwood Mac's Great Lost Breakup Anthem". Rolling Stone. נבדק ב-10 בינואר 2020. {{cite journal}}: (עזרה) "Stevie Nicks Interview - Off The Record". נבדק ב-4 בדצמבר 2012 – via Nicksfix.Com. {{cite web}}: (עזרה) "Stevie Nicks on Silver Springs". www.inherownwords.com. Fleetwood Mac - Rumours: Classic Albums. Sanburn, Josh (24 באוגוסט 2010). "Top 10 Angry Breakup Songs". Time – via entertainment.time.com. {{cite journal}}: (עזרה) No Words, No Song (24 במרץ 2019). "'Go Your Own Way' — Fleetwood Mac". Medium. {{cite web}}: (עזרה) "Fleetwood Mac Timeline for the 1990s". Fleetwoodmac-uk.com. נבדק ב-4 בדצמבר 2012. {{cite web}}: (עזרה) "25 Years: The Chain - Fleetwood Mac | Songs, Reviews, Credits". AllMusic. McNair, James (בדצמבר 2013). "The Mojo Interview". Mojo (241): 39. {{cite journal}}: (עזרה) Petridis, Alexis (19 במאי 2022). "Fleetwood Mac's 30 greatest songs – ranked!". The Guardian. נבדק ב-10 באוגוסט 2023. {{cite web}}: (עזרה) Mitchell, Matt (7 באוגוסט 2023). "The 30 Greatest Fleetwood Mac Songs". Paste. נבדק ב-10 באוגוסט 2023. {{cite web}}: (עזרה)